જાણવા મળતી વિગતો મુજબ જિલ્લા કલેકટર ની સુચના મુજબ આજરોજ ડેપ્યુટી કલેક્ટર મામલતદાર આરટીઓ ખનિજ તંત્ર સહિતનાઓ બ્રાહ્મણી નદીમાં થતી ખનીજ ચોરી અટકાવવા હળવદ પંથકમાં ધામા નાખ્યા હતા પરંતુ ખનીજચોરોના કાળાકારોબાર નીચે દબાઈ તંત્ર મામલતદાર કચેરીમાં બેસી રહ્યું અને અનેક ટ્રક રેતી ચોરી કરી જતી રહી હતી ત્યારે માત્ર કલેકટરની સુચના હોવાથી શરમે ધર્મે બે રેતી ચોરી કરી જતી ટ્રકને ઝડપી લઇ જાણે મોટુ કામ કર્યું હોય તેમ તંત્રએ હાશકારો અનુભવ્યો હતો અહીં સવાલ એ થાય છે કે પંથકમાં દિવસ અને રાત બેરેક બેરોકટોક પણે ચાલતી ખનીજચોરી ઝડપવામાં તંત્ર કેમ ઉદાસીન રહે છે જ્યારે માથક ગામે પણ ખનિજ ચોરી કરી જતી ટ્રકો ગામમાં પસાર થતી હોવાથી અનેક વખત અકસ્માત કરતી હોવા છતાં પણ ખનિજ તંત્ર કે બીજું કોઈ જવાબદાર તંત્ર આ  ચાલતી ટ્રકોના પૈડા થંભાવી શકતું નથી તો બીજી તરફ લોકો પાસે તેવી પણ ચર્ચાઓ સાંભળવા મળી રહી છે કે ખનીજચોરો મોબાઈલમાં વોટ્સએપ ગ્રુપ ચલાવી તંત્રની રજેરજની જાણકારી મેળવતા હોય છે જ્યારે અમુક અધિકારીઓ તો રેડ કરવા નીકળે તે પહેલાં જ પોતાના માનીતા મલાઈ આપતા રેત માફિયાઓને જાણકરી દેવામાં આવતી હોય છે